# Allau humana de Seül

L'allau humana de Seül va ser una caterva mortal ocorreguda el 29 d'octubre del 2022 durant un festival de Halloween al barri d'Itaewon a Seül, a Corea del Sud. Va causar almenys 156 morts i en van sortir 151 persones ferides. Es tracta del desastre humà més greu que ha tingut lloc en aquest Estat des de l'enfonsament de l'MV Sewol el 2014.

## Antecedents

Unes 100 000 persones van assistir al festival halloweenià d'Itaewon, el primer d'aquesta temàtica a la regió sense màscara d'ençà de l'esclat de la pandèmia de COVID-19.

## Incident

Segons la versió oficial, l'aglomeració de la multitud va produir-se al llarg d'un carrer estret prop del Hamilton Hotel.

## Conseqüències

D'acord amb les autoritats de Seül, hi van morir 156 persones i 151 van sortir-ne ferides. L'Agència Nacional de Bombers i el Ministeri d'Interior i Seguretat van afirmar que vers 100 individus van resultar ferits i 50 van haver de rebre atenció mèdica per aturada cardíaca. Els cossos van ser coberts per flassades blaves amb l'ajut d'altres ciutadans i els paramèdics van realitzar reanimació cardiopulmonar als afectats. Alguns cossos van ser transportats per una quantitat ingent d'ambulàncies. El cos de bombers de Yongsan va assegurar que el nombre de morts podria haver augmentat perquè moltes de les víctimes van ser transportades a hospitals arreu de la ciutat.
Nacionalitat de les víctimes mortals :
| Nacionalitat | Nombre de morts |
| Corea del Sud | 128 |
| Iran | 5 |
| R.P. de la Xina | 4 |
| Rússia | 4 |
| Japó | 2 |
| Estats Units | 2 |
| Austràlia | 1 |
| Àustria | 1 |
| Kazakhstan | 1 |
| França | 1 |
| Noruega | 1 |
| Sri Lanka | 1 |
| Tailàndia | 1 |
| Uzbekistan | 1 |
| Vietnam | 1 |
| Desconeguda | 1 |
| Total | 154 |

## Resposta

Un missatge d'alarma va ser emès per telefonia mòbil a Yongsan per a demanar que tothom marxés immediatament a casa seva per causa d'una «emergència prop del Hamilton Hotel a Itaewon». L'Agència Nacional de Bombers va anunciar que 400 equips d'emergència de tot Corea del Sud van ser enviats pels fets.
L'alcalde de Seül, Oh Se-hoon, que estava de viatge a Europa, va retornar a la ciutat pels fets. El president de Corea del Sud, Yoon Suk-yeol, va participar en una reunió informativa d'emergència relativa a la tragèdia. Més tard, en un comunicat, va asseverar que les autoritats han de «garantir un tractament ràpid als ferits i la seguretat de l'espai festiu ha de ser revisada.»

## Referències

* ↑ «Un conegut cantant de K-pop va morir a l'estampida de Seul». Catalunyapress, 31-10-2022. Arxivat de l'original el 5 de novembre 2022. [Consulta: 5 novembre 2022].
* ↑ «Mor als 24 anys el cantant de K-pop Lee Jihan, atrapat a l'estampida de Seül». Regió7, 31-10-2022. [Consulta: 5 novembre 2022].
* 1 2 3 «Almenys 146 morts en una allau humana al carrer a Seül». El Punt Avui, 30-10-2022. [Consulta: 5 novembre 2022].
* ↑ «Un testimoni de l'allau humana de Seül: "Ha anat de deu minuts que no m'enganxa"». RAC1, 30-10-2022. Arxivat de l'original el 5 de novembre 2022. [Consulta: 5 novembre 2022].
* ↑ Gazdagi, Orsolya. «Un carrer empinat de quatre metres d’amplada: així és el lloc on s'ha produït l’estampida de Seül». El Nacional, 30-10-2022. [Consulta: 5 novembre 2022].
* 1 2 «El govern sud-coreà admet "errors institucionals" en la celebració de Halloween a Seül». Ara Balears, 01-11-2022. Arxivat de l'original el 5 de novembre 2022. [Consulta: 5 novembre 2022].
* ↑ «New from Seoul, 154 people died - Itaewon Halloween crowd crush, South Korea» (en anglès). Dailymotion, 03-11-2022. Arxivat de l'original el 5 de novembre 2022. [Consulta: 5 novembre 2022].
* 1 2 «Una allau humana en una festa de Halloween a Seül causa 151 morts i 82 ferits pel cap baix». VilaWeb, 29-10-2022. [Consulta: 5 novembre 2022].
* ↑ Foncillas, Adrián. «El cap de la policia de Seül admet que tenien informes del perill a la zona de l’allau mortal». El Periódico, 01-11-2022. [Consulta: 5 novembre 2022].
* ↑ «Death toll rises above 140 in Seoul after Halloween crowd crush» (en anglès). Public Broadcasting Service, 29-10-2022. Arxivat de l'original el 29 d’octubre 2022. [Consulta: 5 novembre 2022].
* ↑ Tong-Hyung, Kim; Kim, Hyung-Jin. «Crush Kills At Least 151 At Halloween Festivities in Seoul» (en anglès). Bloomberg, 29-10-2022. Arxivat de l'original el 29 d’octubre 2022. [Consulta: 5 novembre 2022].
* ↑ «“Hi havia més de quinze ambulàncies i les sirenes no paraven de sonar”: el testimoni d'una valenciana a Seül». À Punt, 30-10-2022. [Consulta: 5 novembre 2022].
* ↑ 기자, 한예경; 기자, 이유진; 기자, 박제완. «외국인 26명 사망 역대최다…대사관도 대응 초비상» (en coreà). Arxivat de l'original el 2022-10-30. [Consulta: 5 novembre 2022].
* ↑ Lee, Woongbee; Thomas, Merlyn. «South Korea Halloween crush kills 120, injures 100 - officials» (en anglès). BBC, 29-10-2022. Arxivat de l'original el 29 d’octubre 2022. [Consulta: 5 novembre 2022].
* 1 2 Marris, Sharon. «At least 146 dead after stampede during Halloween festivities in Itaewon, South Korea» (en anglès). Sky News, 30-10-2022. Arxivat de l'original el 30 d’octubre 2022. [Consulta: 5 novembre 2022].